დანართი 3
„გადაუდებელი მედიცინა“


1. სპეციალობის დასახელება - „გადაუდებელი მედიცინა”. 

2. სპეციალობის შინაარსი:
„გადაუდებელი მედიცინა“ ეს არის მულტიდისციპლინური სპეციალობა, რომელიც ითვალისწინებს სხვადასხვა სირთულის მწვავე ან გამწვავებული ქრონიკული ჩივილების მქონე პაციენტების მართვას, დიფერენციალური დიაგნოზის ჩატარებას, ჩივილების მოხსნა/დასტაბილებას, პაციენტის დისპოზიციაზე გადაწყვეტილების მიღებას და შესაბამისი რეკომენდაციების მიცემას. გადაუდებელი მედიცინის ექიმის სამუშაო არეალია გადაუდებელი მედიცინის დეპარტამენტი (განყოფილება)/სამსახური და პრეჰოსპიტალური სერვისის მიმწოდებელი დაწესებულებები. აღნიშნულ დეპარტამენტში (განყოფილებაში)/სამსახურში პაციენტების მართვა ხდება მაქსიმუმ 24 საათის განმავალობაში.

3. ზოგადი ცოდნა: 
ა) გადაუდებელი მედიცინის ექიმს უნდა შეეძლოს გადაუდებელი მედიცინის დეპარტამენტში შემოსული სომატური, ქირურგიული, ტრავმა, სამეანო-გინეკოლოგიური, პედიატრიული თუ ფსიქიატრიული პაციენტების მართვა მათი გადაუდებელი მედიცინის ერთეულიდან დისპოზიციაზე გადაწყვეტილების მიღებამდე და უნდა გააჩნდეს შესაბამისი ცოდნა აღნიშნულ სფეროებში;
ბ) გადაუდებელი მედიცინის სპეციალისტი უნდა ფლობდეს მწვავე ან გამწვავებული ქრონიკული ჩივილების მართვისთვის აუცილებელ საბაზისო ცოდნას მედიცინის შემდეგ სფეროში:
ბ.ა) კარდიოვასკულური პათოლოგიები;
ბ.ბ) კრიტიკული მდგომარეობები;
ბ.გ) ანესთეზიოლოგია;
ბ.დ) შინაგანი სნეულებები;
ბ.ე) ქირურგიული პათოლოგიები;
ბ.ვ) ნევროლოგიური სინდრომები/პათოლოგიები;
ბ.ზ) მეან/გინეკოლოგიური მდგომარეობები/პთოლოგიები;
ბ.თ) ორთოპედიული პათოლოგიები;
ბ.ი) ტრამვა; 
ბ.კ) ტოქსიკოლოგიური პათოლოგიები;
ბ.ლ) პედიატრიული პათოლოგიები;
ბ.მ) გერიატრია;
ბ.ნ) ფსიქიატრიული პათოლოგიები;
ბ.ო) უროლოგიური პათოლოგიები;
ბ.პ) ოტო-ლარინგოლოგიური პათოლოგიები;
ბ.ჟ) ოფთალმოლოგიური პათოლოგიები;
ბ.რ) დერმატოლოგიური პათოლოგიები;
ბ.ს) გარემო ფაქტორების ზემოქმედებით გამოწვეული პათოლოგიები;
ბ.ტ) პრეჰოსპიტალური მართვა;
ბ.უ) ადმინისტრირების საფუძვლები;
ბ.ფ) კლინიკური ეპიდემიოლოგიის საფუძვლები.

4. დაავადებები და მდგომარეობები:

	ICD 10
	პათოლოგია
	საქმიანობის მოცულობა

	I00 - I99
	სისხლის მიმოქცევის სისტემის დაავადებები 
	მართვა გადაუდებელი მედიცინის ერთეულიდან დისპოზიციაზე გადაწყვეტილების მიღებამდე

	M00-M99
	ძვალ-კუნთოვანი სისტემის და შემადგენელი ქსოვილების დაავადებები
	

	L00 - L99
	კანისა და კანქვეშა ქსოვილის დაავადებები
	

	C00-C97, D00-D48
	სიმსივნეები
	

	D50-D89
	სისხლისა და სისხლმბადი ორგანოს დაავადებები და იმუნური მექანიზმით მიმდინარე დარღვევები
	

	F00-F99
	ფსიქიკური და ქცევითი აშლილობები
	

	J00-j99
	სასუნთქი სისტემის დაავადებები
	

	K00-K93
	საჭმლის მომნელებელი სისტემის დაავადებები
	

	E00-E90
	ენდოკრინული სისტემის, კვლევებისა და ნივთიერებათა ცვლის დარღვევით გამოვლენილი დაავადებები
	

	G00-G99
	ნერვული სისტემის დაავადებები 
	

	 O00 - O99.
	ორსულობა, მშობიარობა, ლოგინობის ხანა
	

	H00 - H59.
	თვალისა და მისი დანამატების ავადმყოფოფბები 
	

	A00-A99, B00-B99
	ზოგიერთი ინფექციური და პარაზიტული დაავადებები
	

	H60 - H95 
	ყურისა და დვრილისებრი მორჩის დაავადებები
	

	R00-R99
	სიმპტომები, ნიშნები და ნორმიდან გადახრილი კლინიკური და ლაბორატორიული მონაცემები, რომლებიც არ არის შეტანილი სხვა კლასიფიკაციებში
	

	S00 – S99; T00 – T98 
	დაზიანება, მოწამვლა და გარე მიზეზების ზემოქმედებები
	

	V01-V99, W00-W19, W50-W64, W65-W74, W85-W99, X00-X09, X10-X59, X60-X84,Y35-Y36,Y40-Y84,Y85-Y89,Y90-Y98
	ავადობის და სიკვდილობის გარეგანი მიზეზები
	

	N00-N99
	შარდსასქესო სისტემის დაავადებები
	




5. პრაქტიკული უნარ-ჩვევები:
ა) გადაუდებელი მედიცინის სპეციალისტს შეუძლია შემდეგი კვლევის მონაცემების ინტერპრეტაცია:
ა.ა) ელექტროკარდიოგრაფია;
ა.ბ) სასუნთქი, გულ-სისხლძარღვთა, კუჭ-ნაწლავის ტრაქტის, ღვიძლის, თირკმლების და სხვა შინაგანი ორგანოების, ენდოკრინული სისტემის შესაფასებელი ლაბორატორიული ტესტები (გამოკვლევები);
ა.გ) კოაგულოგრამის, მჟავა-ტუტოვანი წონასწორობის, გაზთა ცვლის, წყალ-ელექტროლიტური ბალანსი (აღების ჩათვლით);
ა.დ) ბიოლოგიური სითხეების/გამონაყოფების აღება ლაბორატორიული შესწავლისათვის, მათი შედეგების ინტერპრეტაცია;
ა.ე) გულ-მკერდის, მუცლის ღრუს, თავის ქალას, ძვალ-სახსროვანი სისტემის რენტგენოლოგიური კვლევების შედეგების ინტერპრეტაცია;
ა.ვ) სისხლის კლინიკური ანალიზები (საერთო, ბიოქიმიური, კოაგულოგრამა და ა.შ.);
ა.ზ) შარდის კლინიკური ანალიზები;
ა.თ) ბაქტერიოლოგიური კვლევები;
ა.ი) იმუნო-სეროლოგიური კვლევები;
ა.კ) ქალასშიდა წნევის მაჩვენებელი;
ა.ლ) ელექტროენცეფალოგრაფია;
ა.მ) თორაკოცენტეზი;
ა.ნ) ბრონქოსკოპია; 
ა.ო) ენდოსკოპიური კვლევები (ეზოფაგო-გასტრო-კოლონო-რექტო); 
ა.პ) გასტროინტესტინური სისხლდენის ენდოსკოპიური მკურნალობა; 
ა.ჟ) ულტრაბგერითი გამოკვლევა; სისხლძარღვების დოპლეროგრაფია;
ა.რ) სადიაგნოსტიკო რადიოლოგიური მეთოდები (კომპიუტერული ტომოგრაფია და ბირთვულ-მაგნიტური რეზონანსი); 
ა.ს) სისხლძარღვებში, ორგანოებსა და სხვა სტრუქტურებში ინტერვენციული და რადიოლოგიური სტენტირება და პროტეზირება. 

ბ) გადაუდებელი მედიცინის სპეციალისტს შეუძლია შემდეგი ჩარევების-კვლევების შესრულება:
ბ.ა) ვენესექცია, ინტრავენური, ინტრამუსკულარული, სუბკუტანეური ინექციები;
ბ.ბ) ძვალშიდა ინექციები;
ბ.გ) ბიოლოგიური სითხეების/გამონაყოფების აღება; 
ბ.დ) რესპირაციული დარღვევების ამოცნობა და კორექცია;
ბ.ე) ტრაქეის ინტუბაცია; ტრაქეის სწრაფი თანმიმდევრული ინტუბაცია;
ბ.ვ) მექანიკური ვენტილაცია – ჩვენება, ინიცირება, მართვა;
ბ.ზ) კაპნომეტრია;
ბ.თ) კრიკოთირეოტომია;
ბ.ი) უცხო სხეულის აღმოჩენა და მოცილება (თვალი, ყური);
ბ.კ) ადგილობრივი და ზოგადი ანესთეზია;
ბ.ლ) პროცედურული სედაცია;
ბ.მ) ჰემოტრანსფუზია გადაუდებელი ჩვენებით; 
ბ.ნ) ნუტრიციული მხარდაჭერა - ჩვენება, ტექნიკა, სრული პარენტერული კვება;
ბ.ო) ელექტროკარდიოგრაფია;
ბ.პ) “FAST” - ფოკუსირებული მუცლის ულტრასონოგრაფია და პერიკარდსა და პლევრაში სითხის არსებობის შეფასება; 
ბ.ჟ) ლუმბალური პუნქცია;
ბ.რ) ნაზოგასტრალური ზონდის ჩადგმა;
ბ.ს) გადაუდებელი პარაცენტეზი;
ბ.ტ) გადაუდებელი პერიკარდიოცენტეზი; 
ბ.უ) გადაუდებელი პლევრის ღრუს დრენირება;
ბ.ფ) რინოსკოპია; 
ბ.ქ) ოტოსკოპია; 
ბ.ღ) ლარინგოსკოპია;
ბ.ყ) ოფთალმოსკოპია;
ბ.შ) შარდის ბუშტის კათეტერიზაცია: 
ბ.შ.ა) ფოლის კათეტერის ჩადგმა;
ბ.შ.ბ) ტრანსკუტანეული შარდის ბუშტის კათეტერიზაცია გადაუდებელ შემთხვევებში.
ბ.ჩ) ცხვირის წინა და უკანა ტამპონადა (გადაუდებელ შემთხვევაში) – არაკონტროლირებული სისხლდენის დროს;
ბ.ც) პერიტონზილარული/რეტროფარინგეალური აბსცესის დრენირება (სიცოცხლისათვის საშიში ზემო სასუნთქი გზების ობსტრუქციის პირობებში);
ბ.ძ) ლატერალური კანთოტომია;
ბ.წ) არტერიების კათეტერიზაცია;
ბ.ჭ) ცენტრალური ვენის კათეტერიზაცია;
ბ.ხ) ფრჩხილების მოცილება;
ბ.ჯ) ჭრილობის პირველადი ქირურგიული დამუშავება, გაკერვა სასწავლო კურიკულუმით დადგენილ ფარგლებში;
ბ.ჰ) ესქაროტომია (მკვდარი ქსოვილების მოცილება);
ბ.ჰ1) ქსოვილთა ნიმუშების აღება ბაქტერიოლოგიისათვის;
ბ.ჰ2)	ხერხემლის ტრავმული დაზიანების საწყისი მართვა/იმობილიზაცია;
ბ.ჰ3)	პირველადი სასწრაფო დახმარება თვალის ტრავმის, ჭრილობების, დამწვრობის დროს;
ბ.ჰ4) რესუსკიტაცია – საბაზისო სიცოცხლის უზრუნველყოფა (BLS);
ბ.ჰ5) კარდიოპულმონური და ფარმაკოლოგიური რესუსკიტაცია (ACLS);
ბ.ჰ6) პედიატრიული რესუსკიტაცია (PALS);
ბ.ჰ7) ტრამვული პაციენტების რესუსკიტაცია (ATLS);
ბ.ჰ8) დროებითი ხელოვნური რითმის მართვა (ტრანსკუტანეული, ტრანსვენური) -გადაუდებელ შემთხვევებში;
ბ.ჰ9) დეფიბრილაცია/კარდიოვერსია;
ბ.ჰ10) უნივერსალური უსაფრთხოების ზომების განხორციელება;
ბ.ჰ11) ბიოლოგიური საშიში ნივთიერებების დეკონტამინაცია;
ბ.ჰ12) გადაუდებელი მშობიარობის მიღება;
ბ.ჰ13) გადაუდებელი საკეისრო კვეთა ნაყოფის სასიცოცხლო ჩვენებით (გარდაცვლილი დედა);
ბ.ჰ14) ტრავმული კიდურების დროებითი იმობილიზაცია.

